text: [{"text_idx": "#000000", "text": "Manyongwe aa Basicikolo Mukuvwuntauzya Baleza Botatwe"}, {"text_idx": "#000001", "text": "Eeci cibalo tacili cina WLC. Eelyo notubelesya milumbe iizwa kubalembi balaanze lya mbungano, imbunga izuminizya buyo zintu eezyo nzyotumvwa aanga zileendelana acilembedwe mu Bbaibbele. Kanjaanji, balembi ba milumbe eeyi tabeendelani a mbungano ya WLC muzintu zilaa bulemu (mbuli Nsabata ya buzuba bwa ciloba amutwe wa Buleza). Nokuba boobo, Eeci taceelede kutulesya kutambula zileleko kwiinda muli nzibaalemba, eezyo zyeendelana a Mangwalo. Aboobo kuzumina cibeela ca milumbe hiyabo takuli kuzuminizya azintu zimwi zyoonse nzyobatongomene kusyoma."}, {"text_idx": "#000002", "text": "\u201cKaambyo kakuti Mwanaa Yahuwah katondezya bulemu bwa Yahushua ambwali muna Isilayeli uusyomeka ncobeni, ooko takuli kwaamba kuti Muntu wabili mumutwe wa Baleza Botatwe.\u201d[1]"}, {"text_idx": "#000003", "text": "\u201cKuli muzeezo wakutamvwisya uuyakilidwe atalaa kupelengusya mabala aalembedwe mumulaka wa Bbaibbele nolipandulula bbala lya mwana...Inzya, kutegwa muntu abe \u2018Mwanaa Leza\u2019, muntu weelede kuti kali muntu nsini katali Yahuwah!\u201d[2]"}, {"text_idx": "#000004", "text": "\u201cNiwakainda musela watatu, kufumbwa muntu aciindi eeco wakacili kuzumanana kuteelela majwi aakuti [\u2018Mwana simuzyalwaalikke'] akukaka kuzumina bupanduluzi bupya, wakali kutamikizyigwa buzangi.\u201d[3]"}, {"text_idx": "#000005", "text": "Mabbuku aalwiiyo lwa buleza kapati aa ivangeli aayo aatabilila muzeezo wa Baleza Botatwe, apa mulandu boonse bakazya kumwi kababelesya buvwuntawuzi bwa Bbaibbele bufubaazya mbabo amakani aamisela yakainda. Cilikke ncobalibililizya aabo bantu, nkubunganya buyo tumpango tongaye buyo tutanteene, kanjaanji ooto tujanwa mumulumbe wa Johane awa Paulu. Kwiina kabeela ka Mangwalo kalembedwe bbala lyakuti \u201cLeza\u201d, mpoonya eelyo bbala kaliiminina kuti Yahuwah mbantu botatwe. Twaambo ntwaakaamba Yahushua ooto tutondezya kuti Leza ngumwi ooto tulembedwe muli Johane, nkwiide kutweeleba. Amajwi ookwa Paulu ngasinizya kupandulula Yahuwah wa buna Isilayeli, taabazuli mumoyo aabo bayandisya Baleza botatwe. Pele muzeezo wa Yahuwah mbwali Leza omwe mu Cizuminano Cipya, bawiinda muvwi. Bamwi balaciindilizya bumpelenge kubelesya nzila zya bweeleenzi, balasanganya akupindulula mabala maubauba, nkobakakatila kutondezya kuti Bbaibbele lyaci Hebulayo ndi bbuku lya Baleza Botatwe. Mulaka woonse balawusampaula, cakuti aabo babamba tunsiyansiya azilengwa zya BuJuuda zya Cizuminano Cakale alwiiyo lwa leza wabujuuda, balanyandwa akucimwa.[4]"}, {"text_idx": "#000006", "text": "Twaambo tunji tukopa tujatikizya Leza omwe Yahuwah kuti ngo Wisi wa Yahushua, tatucilanganyigwi, pele tumpango tusyoonto buyo ntotusumpauzyigwa kuti Yahushua ngu \u201cLeza.\u201d Cikkelo ca twaambo ooto, ncuuba kapati mbocisandulula Yahuwah mu Mangwalo kuti Muntu wabulemu bwa kujulu. Kubelesya bbala lyakuti \u201cLeza\u201d mukwaamba Yahushua, ncintu ceelene akubelesya bbala ndeenya buyo mukwaamba batumwa akataa bantu mbuli Mozesi. Kupindaula lwiiyo lwa leza omwe wamu Bbaibbele lyaba Hebulayo nkaambo buyo katumpango (tumwi) tusendekezya kuti Yahushua ngu \u201cLeza\u201d, nkutalanganya kabotu bumboni bwamu Bbaibbele."}, {"text_idx": "#000007", "text": "Ikuti Cikombelo nicali sinizyide kusimpwa muli Yahushua, inga caba cintu camaanu kuti basyomi babweede kukusyoma Yahushua akwiiya Yahushua. Kwaalilwa kulijatanya kuli Yahushua kwiinda mukusyoma nguwe azintu nzyayiisya, inga kwalibonyaanga nkujulila mulyango kulweeno ludumide kubaa mpuwo. Ambweni ncenciceeco Yahushua ncaakacenjezya kuti bumwi buzuba bunji bwa \u201cBanakristu\u201d bayootyompokelwa baakulijana kuti bakali kuzulilwa mumbungano zya bumpelenge. (Mateyo 7:22-23)."}, {"text_idx": "#000008", "text": "Eeco cifwanikiso cilondokede, citondezya Yahushua mbwali musyomi uupaila kuli Yahuwah Omwe wa Isilayeli, lino ciyaa kulibonya kuzwa kumabazu manjaanji. Karl-Heinz Ohlig, umwi muna Katolika uutonkomene waku Germany mu lwiiyo lwa buleza, ulatugwasyilizya mumuzeezo wesu kuti:"}, {"text_idx": "#000010", "text": "Ooyu mubuzyo tiiwakakonzya kuletwa antangalala. Makani aa Mwiyi mupati Ohlig alakondelezya. Mbuli mbwaakali mulembi wa zyamisela yabantu, walo wakalizyi kuti Baleza Botatwe \u201ctiibakazyila kujulu\u201d pe mumazuba aa Cizuminano Cipya. Wakali mulimo uukatazya wakatola ciindi cikubwene kubambikana, akusiila Cikombelo lwiiyo oolo lwakacaandaanya kuzwa ku buJuuda nkucaatalikila. Ohlig ukosozya makani mukaambo kakwe kabwiyi naambilizya mapenzi aalangene Cikombelo mukutondezya ciimo ca Yahuwah a Mwana eeco citakwe miyanda mu Cizuminano Cipya:"}, {"text_idx": "#000012", "text": "Ohlig wakasolwedwa aabamwi balembi ba zilengwa zyalusyomo aabo batucenjezya mbocikatazya kapati kululamika ziyanza zya kukomba mituni mu Cikombelo kuzwa mumusela wabili. Paulu Schrodt wakalemba kuti:"}, {"text_idx": "#000013", "text": "Inyika yamusela wabili yakalaanzeene mubusongo abupaizi nkaambo ka [kusanganya mizeezo yeenzu yaandeene]. Bupanduluzi bwa ciyanza eeci, bwakali bupaizi bwa kusyoma lufutuko kwiinda mulwiiyo lwamaseseke. Mukati kabupaizi oobu buvweledwe mizimo azintu zilibonya aameso, manjezyeezya aakutobelezya nyenyezi (Baleza baci Giliki) amalailile aayungizya kuzwa kuli Yahuwah uulaatala lya zyoonse, akuswaanganya zyoonse eezi kuzintu zilibonya aameso, aboobo kwakanyina ciindi cakujuzya Mulumbe wa lufutuko uubambuludwe kwiinda muli Messiah...Ooku kuvwelanya mituni kulikkalilide mu Cikombelo akujanwa akataa bunji bwabaabo bakwabilila mizeezo yamusela wabili...Lusyomo muli leza omwe lwa Cikombelo lyoonse lucijisi ciwa caciyanza cakusanganya antoomwe lwiiyo lwa mituni. Eeci ciwa cilambaikidwe atalaa lusyomo muli Yahuwah, cakatalikila mukuzunda muzeezo wa Jwi wabaabo batazyi Yahuwah pele mumaanu aabo cakali kwiimina cintu ciindene. Mumulumbe wa Johane ibbala lya Logos lyaangilidwe ku \u201cmwiyi\u201d alimwi a \u201ckuyiisya.\u201d Mubusongo bwaciindi eeco, mukwiimpanya, lyakali kwiiminina buyo Leza omwe alikke Singuzyuzyoonse Yahuwah. Mbuboobu ba [Justin Martyr abamwi] mbubakali kubala malembe ookwa Philo aambilizya bbala lya Logos mu Mangwalo.[8]"}, {"text_idx": "#000014", "text": "Pele Yahushua wakagwisyigwa akubikkwa kulaale abaabo bakaboola musyule kababambulula akumvwanya batazyi leza. William Barclay, wakazyibidwe kubaa lwiiyo mukusanyangula tumpango twa Bbaibbele, mutwaambo twakwe tuguminizya Yahushua amulembi wabuJuuda mubbuku lya Maako 12:28-34, ulembede kuti:"}, {"text_idx": "#000016", "text": "Barclay utwiibalusya kuti iShema \u201cnkwaambilizya kuti Yahuwah ngo Yahuwah alikke luzutu, ngomusemo walusyomo lwa buJuuda.\u201d Mpoonya Walo ulailila kuti \u201cEelyo Yahushua naakainduluka kwaamba kaambo aaka mbuli mulawo mutaanzi, muJuuda uuli woonse naakazuminizya ncaakaamba.\u201d[11]"}, {"text_idx": "#000017", "text": "Cintu caacitika aawo, ncakuti, Cikombelo cakoongoongwa kuzuminizya kuti Yahuwah mbantu Botatwe muli omwe, eeco cakaba cintu cinjombya akusinkila kufumbwa muJuuda uutonkomene. Oobo bupanduluzi Yahushua mbwaakapa bwa Yahuwah bwakasulaikwa akwaatulwa akubikka ciiyo \u201ccibambuludwe\u201d eeco cinyemya baJuuda alimwi ceelede kutilimusya banakristu aabo baliluula kuzyandamana muli Kristu."}, {"text_idx": "#000018", "text": "Kuli kaambo kakankamusya kalibonya kuzwa mu bumboni oobu kakuti ciiyo cokwa Yahushua tiicakacinca pe, nkaambo walo unooli mbweenya jilo, sunu alyoonse kukabe kutamani (BaHebulayo 13:8), eeco ciiyo taceendelani aciiyo ca Baleza Botatwe eeco ncobayandisya basikwiiya bakwe bamazubaano. Eeci inga calibonyaanga ciyandika kuvwuntaulwa azikombelo zyamisyobo yoonse. Kunooli kuli cintu cimwi citaluleme mu BunaKristu mbobayiisya kuti Yahuwah mbaaleza botatwe."}, {"text_idx": "#000022", "text": "[4] Kumaninizya bbala lyabunji lya Elohimu, takuli kugwasyilila nokuba buti muzeezo wakuti Yahuwah ulayinda kuba omwe. Ibbala lya Messiah talili lya mubunji, pele walo wiitwa kuti Elohimu. Mozesi wakali Elohimu kuli Pharaoh (Kulonga. 4:16; 7 pele Mozesi taakali banji. Tumpango tone tulembedwe kuti \u201ciswe\u201d, tatwaambi mutwe wa Baleza Botatwe, pele ooto ntotusumpauzyigwa mukujuzya bumboni bwa mabala aakucita cintu aali 20,000 aambilizya Yahuwah Omwe kutali botatwe, pele kuti Walo Muntu Omwe buyo. Kunyina kampango kasendekezya kuti Yahuwah \u201cNcintu comwe\u201d nanka \u201cUmwi omwe.\u201d"}, {"text_idx": "#000024", "text": "[6] Awalo Harnack waambilizya kuti muzeezo wa BunaKristu wa Yahuwah wakapandwa aabamawisi bacikombelo, wakali \u201cakatikati ka Baleza banji bamituni aleza omwe wa baJuuda\u201d (Lehrbuch der Dogmengeschichte, Wissenschaftliche Buchgesellschaft, 1983, 1:702). Pele hena oolu ndolwakali lusyomo lwa Leza Omwe lwa Yahushua, naa kwakali koongoongwa mukukomba mituni?"}, {"text_idx": "#000028", "text": "Eeci cibalo citali cankamu ya -WLC cakalembwa aba Anthony Buzzard (cakasimbwa abusena oobu "}, {"text_idx": "#000029", "text": "Twakagwisya mucibalo eeci mazina woonse aamituni amilimo ookwa Taata a Mwana, akubikka mucibaka cangawo mazina mataanzi ngobakapedwe. Kuyungizya waawo, twakajokolosya mu Mangwalo aakalulamikwa mazina aa Taata a Mwana mbuli mbwaakalembedwe kutaanguna abalembi ba Bbaibbele bakayoyelwa moza. \u2013 Nkamu ya WLC"}]